... ધમકાવીને તેમનાં પર બળાત્કાર કર્યો. 

આ દરમિયાન ગીતા ગર્ભવતી બન્યાં અને તેમણે એક દીકરાને જન્મ આપ્યો. 

જોકે, વિનોદ આ વાતને નકારે છે અને તે દીકરાને પોતાનો ગણાવે છે. 

ગીતાએ નોંધાવેલી FIRમાં ઘટનાસ્થળના વિવરણ સાથે બળાત્કારનો ઉલ્લેખ છે. 

FIR પ્રમાણે ગીતા ઘરોમાં કામ કરતાં હતાં અને આ દરમિયાન અલગ અલગ લોકોએ તેમનું શોષણ કર્યું. 

ગીતાનો દાવો છે કે તેમણે પોતાના પતિ વિનોદને ઘણી વખત પોતાનાં પર થઈ રહેલા અત્યાચાર અંગે જણાવ્યું પરંતુ પતિએ દર વખતે તેમને શાંત રહેવા કહ્યું અને તેમની વાતને સાંભળી નહીં. 

જોકે, વિ... બાકીનો લેખ લખો:
આત્મહત્યાનો પ્રયાસ અને પોલીસનું નિવેદન

પોલીસનું કહેવું છે કે ગીતા પર બળાત્કારની ઘટનાઓની વાત હજુ પ્રમાણિત થઈ નથી

ભુવન અને ગીતા મુરાદાબાદમાં સાથે રહેતા હતા. ગીતાના ત્રણેય બાળકો વિનોદ પાસે શ્યામપુરજટ્ટ ગામમાં. 

ભુવને બીબીસીને જણાવ્યું કે જ્યારે ગીતાએ તેમને બધી વાત જણાવી ત્યારે જ બન્નેએ ન્યાય માટે લડત કરવાનો નિર્ણય લીધો હતો. 

તેઓ જણાવે છે, "અમે ઘણી વખત પોલીસને સંપર્ક કરવાનો પ્રયાસ કર્યો પરંતુ પોલીસે તેમની વાત ન સાંભળી. ગત વર્ષે 23 નવેમ્બર 2018 બાદ ગીતાએ એપ્રિલ મહિનામાં પણ FIR નોંધવાનો આગ્રહ કર્યો હતો પરંતુ પોલીસે કહ્યું કે તપાસ બાદ લખવામાં આવશે. તેનાથી તેઓ ખૂબ દુઃખી થયાં હતાં."

ભુવનનો દાવો છે કે ગીતા માનસિક રૂપે એટલી હદે પરેશાન થયા કે તેમણે 28 એપ્રિલના રોજ પોતાનાં પર કેરોસીન છાંટીને આત્મહત્યા કરવાનો પ્રયાસ કર્યો. 

આ સંદર્ભે અમે જ્યારે હાપુડ જિલ્લાના પોલીસ અધિક્ષક યશવીર સિંહ સાથે વાત કરી તો તેમણે કહ્યું કે દસ હજાર રૂપિયામાં સોદાની વાત સામે આવી છે તેનું હજુ સુધી કોઈ પ્રમાણ નથી. 

યશવીર સિંહ જમાવે છે કે પોલીસે ગીતા દ્વારા બતાવવામાં આવેલી અલગ અલગ બળાત્કારની ઘટનાઓની તપાસ કરાવી છે પરંતુ એવી કોઈ વાત હજુ સુધી પ્રમાણિત થઈ નથી. 

જ્યારે અમે યશવીર સિંહને પૂછ્યું કે શું આ આરોપ સાચા છે કે ગીતાની FIR લખવામાં આવી ન હતી તો તેમણે જણાવ્યું કે પહેલા ગીતા વિરુદ્ધ ઘણા કેસ સામે આવ્યા છે અને ગીતાએ પણ ઘણી વખત અલગ અલગ લોકો વિરુદ્ધ FIR નોંધાવી છે. પરંતુ બન્ને પ્રકરણ તપાસ બાદ ખોટા સાબિત થયા છે. 

જોકે, તેમણે એ ચોક્કસ કહ્યું કે મામલો શંકાસ્પદ છે અને હજુ તપાસ ચાલી રહી છે. 

ગ્રામજનોની પ્રતિક્રિયા

ગામની મહિલાઓનું કહેવું છે કે બધા આરોપીઓના નામ ખોટી રીતે લેવાયા છે

જ્યારે અમે શ્યામપુરજટ્ટ ગામ પહોંચ્યાં, ત્યારે ગામ લગભગ ખાલી હતું. એક ગુંબજ નીચે કેટલાક લોકો હાજર હતા જેમને ગીતા-વિનોદ-ભુવન વિશે પૂછ્યું તો પહેલા તો તેમણે વાત કરવાની ના પાડી દીધી પરંતુ ઓળખ જાહેર ન કરવાનું આશ્વાસન મળતા તેઓ વાત કરવા તૈયાર થયા. 

ત્યાં ગામની કેટલીક મહિલાઓ પણ હાજર હતી. તેમણે ગીતાને જ આરોપી ગણાવી. 

તેમાંથી કેટલીક મહિલાઓ એ પરિવારમાંથી હતી જેમના ઘરના પુરૂષોને આરોપી ગણાવવામાં આવ્યા છે. તેમનું કહેવું હતું કે બધા નામ ખોટા લખાવવામાં આવ્યા છે. 

કેટલાક લોકોએ તો એમ પણ કહ્યું કે પૈસા જ આ આખા ઘટનાક્રમનું કારણ છે. 

આ સમગ્ર મામલે હજુ ઘણા સવાલ છે જેમના જવાબ મળ્યા નથી....